# Lhautadés

Lhautadés o Lutadés o Liutadés o Lo Lutadés (Lieutadès en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.
Segon Joan Francés Blanc, la comuna es despartida entre parlars lengadocians e un tèrç auvernhat.

## Geografia
### Perimètre delh territòri

Comunas confrontantas de Lhautadés :
| | Senta Mària | Espinassa |
| Cantoenh (Avairon) | | |
| La Calm (Avairon) | | Jabrun |

## Toponimia

Las fòrmas ancianas son, per luòc:
* Lhautadés - Lhautades en 1381; Lhautadez, Lheutades al sègle XV; Leotadès en 1628; Lioutadès en 1662; Lieutadex en 1671; Lieutadé en 1688; Lyoutades en 1718. Segon Dauzat e Rostaing, lo nom del vilatge vendriá del nom d'òme germanic Liuthad amb lo sufixe -ès (en realitat -és), del latin -ensem, ajustat tardivament. Mas, segon J. Lacroix dins Les noms d'origine gauloise, derivariá de la tribú gallesa dels Eleutetes qu'es citada per Cesar coma clienta dels Arvèrnes. Lo sol argument es la semblança fonetica. L'IEO Cantal prepausa la grafia Leutadés, que las prononciacions confirman pas : [lu lyta'dés] localament (una informatritz), [lyta'dés] o [ljyta'dés] (pas vertadèirament [ʎyta'dés]), a Espinassa e [ljyta'dés] a Jabrun, [ljuta'dés] a Las Verjas(la darrèira correspond a l'evolucion normala de las atestacions en Lhau- e a las atestacions de 1662 e 1718 e es doncas probablament la pus conservatritz). L'article utilizat dins lo borg es un accident o una evolucion recenta, las fòrmas en [ljy-] foneticament malaisada, se pòdon resòlver en [ly-] : mai lo luòc es près, mai la fòrma es innovatritz, mai es lònh, mai es conservatritz. Per o resumir tot, l'evolucion pòt èsser [ʎawta'dés] > [ʎuta'dés] (evolucion auvernhata normala de au- pretonic) > [ljuta'dés] (l'auvernhat a perduda l palatala) > [ljyta'dés] > [lyta'dés]; autra possibilitat pas tan probabla : [ʎawta'dés] > [ʎewta'dés] (las fòrmas en Lheu- o en Leo-, s'an aguda una correspondéncia dins la realitat) > [ʎiwta'dés] > [liwta'dés] > [ljuta'dés] > [ljyta'dés] > [lyta'dés]. La grafia pus etimologica e atestada al còp es Lhautadés, mas es pas locala.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Robert Boudon | UMP, LR | retirat |
| | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton de Chaldasaigas; es ara delh canton de Nòvaglèisa.

## Demografia

modificar « persona »  v · d · m 
Evolucion demografica Populacion comunala actuala (2013): 176, totala: 181 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 190 | 1 147 | 1 089 | 1 304 | 1 315 | 1 330 | 1 098 | 1 506 | 932 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 908 | 816 | 812 | 896 | 825 | 810 | 938 | 804 | 817 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 749 | 757 | 703 | 634 | 624 | 629 | 582 | 533 | 484 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 406 | 363 | 288 | 287 | 252 | 225 | 220 | 216 | 213 225 |
| 2009 | 2010 |
| 209 220 | 204 216 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Cantal

## Nòtas e referéncias
### Nòtas
### Referéncias

* ↑ https://commons.wikimedia.org/wiki/File:Langues_en_Auvergne-Rh%C3%B4ne-Alpes.svg
* ↑ http://archives.cantal.fr/ark:/16075/a011351496859f7QD1O
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 402
* ↑ Jacques Lacroix, Les Noms d'Origine gauloise, reedicion Errance, 2004-2007
* ↑ IEO Cantal, Communes Cantal.xls.pdf
* ↑ enquèsta Sivadon junh 2018
* Portal d'Auvèrnhe